Rikunarita-ORG/Wikinium huggingface dataset:
# השרפות בלוס אנג'לס (2025)

השרפות בלוס אנג'לס|  |
| אחת השרפות בלוס אנג'לס, המכונה: Palisades Fire שימוש בתבנית אנ עבור "Palisades\_Fire\_(2025)" בשפה en אך ערך זה לא קיים בשפה זו |
|
תאריך התרחשות |
7 בינואר 2025  |
|
תאריך התחלה |
7 בינואר 2025  |
|
תאריך סיום |
31 בינואר 2025  |
|
משך האסון |
7 בינואר 2025 – 31 בינואר 2025 (25 ימים)  |
|   |

**השריפות בלוס אנג'לס** הן גל ענק של שרפות יער שפרצו במטרופולין של לוס אנג'לס שבקליפורניה החל מ-7 בינואר 2025. זו נחשבת לשרפה המתועדת הקשה ביותר בלוס אנג'לס.

## השרפות

השריפות כללו מספר מוקדים מרכזיים, בהם הערים סנטה מוניקה, אלטדנה, סילמר ועוד. הן החריפו בשל היובש ששרר באזור, תנאי בצורת ממושכים ורוחות סנטה אנה שבמקומות מסוימים עלו על 130 קמ"ש. השרפות בשילוב הרוח העוצמתית יצרו תופעה ייחודית שקיבלה את הכינוי טורנדו של אש.

השרפות המשיכו גם ב-9 בינואר מבלי שאנשי כיבוי האש הצליחו להשתלט עליהן ונשיא ארצות הברית ג'ו ביידן הכריז על מצב חירום לאומי.

ב-22 בינואר התחדשו השרפות, ובעקבותיהן פונו 19,000 תושבים ו-15,000 נוספים נמצאים תחת אזהרת פינוי.

## נזקים בנפש וברכוש

השריפות בלוס אנג'לס צפויות להיחשב לאסון הטבע היקר ביותר בהיסטוריה של ארצות הברית.

נכון ל-17 בינואר, כתוצאה מהשריפות נהרגו 28 אנשים (ביניהם הבמאי דייוויד לינץ'), נשרפו יותר מ-13,000 מבנים, ויותר מ-180,000 בני אדם נאלצו להתפנות מבתיהם. הנזק הישיר מוערך בכ-150 מיליארד דולר.

ב-7 בינואר, אזור פסיפיק פליסיידס בלוס אנג'לס הפך לאזור שנפגע בצורה קשה משריפה שנגרמה על ידי רוחות במהירות של 80 מייל לשעה. השריפה התפשטה במהירות עקב רוחות חזקות שהעיפו גיצים קטנים, אשר גרמו לנזקים נרחבים בכל האזור ופגעה בקהילה שהיוותה בית לעובדים בתעשיית הבידור, כולל מפיקים, שחקנים ועובדי תעשייה נוספים. השריפות השביתו באופן פתאומי הפקות והובילו לסגירת אולפנים כגון יוניברסל, וורנר ודיסני, סגירה זמנית של פארק יוניברסל בהוליווד וגרמו לביטול פרמיירות ואירועים שונים בתעשיית הבידור, כולל דחייה של הכרזת מועמדויות האוסקר לשנת 2024.

הוועד האולימפי הבינלאומי (IOC) הביע חשש מפני האפשרות שאולימפיאדת לוס אנג'לס 2028 לא תוכל להתקיים בעיר כמתוכנן, הן בשל נזקי השרפות והן בשל העלות הכלכלית הכבדה של שיקום העיר מהן.

## חקירת השריפות

באוקטובר 2025 עצרו הרשויות בארצות הברית את ג'ונתן רינדרקנכט, בן 29, כחשוד במעורבות בגרימת שריפות הענק. רינדרקנכט חשוד כי גרם לשריפה בערב השנה החדשה, שריפה שהתלקחה לשריפה גדולה יותר כשבוע לאחר מכן. לפי התובע, רינדרקנכט נמלט מהמקום לאחר שהצית את האש, וחזר לאחר מכן לאותו מקום כדי לצפות בשריפה. לפי כתב האישום הפלילי, במהלך תשאול ב-24 בינואר 2025, רינדרקנכט אמר לחוקרים היכן החלה השריפה, מידע שטרם פורסם לציבור ושהוא לא היה יכול לדעת אם לא היה עד לכך.

שריפת פליסיידס פרצה ב-7 בינואר, במקום שבו שבוע קודם לכן התלקחה שריפה קטנה יחסית לאחר שנורו שם זיקוקים לחגיגת השנה החדשה. על פי דיווחים, חוקרי שריפות מקומיים בחנו את האפשרות שגחלים מהשריפה הזו התלקחו מחדש ברוחות העזות של ה-7 בינואר. לרינדרקנכט הייתה גישה לאזור ספציפי בפליסיידס בערב השנה החדשה, והוא נחשד בהדלקת חלק מהזיקוקים.

נכון לתחילת אוקטובר 2025, החוקרים עדיין לא יודעים מה גרם לשריפה אחרת, שריפת איטון, שפרצה באותו היום ביישוב אלטדנה.

## קישורים חיצוניים

 מדיה וקבצים בנושא **השרפות בלוס אנג'לס** בוויקישיתוף
* "כל הזכרונות נמחקו": אלפים איבדו את בתיהם בשריפות הענק בלוס אנג'לס, בערוץ היוטיוב של כאן 11

## הערות שוליים
# פאריש (סרט)

פאריש
Parrish| כרזת הסרט פאריש |
| כרזת הסרט פאריש |
| מבוסס על |
הרומן פאריש של מילדרד סאבאג' |
|
בימוי |
דלמר דייבס  |
|
הופק בידי |
דלמר דייבס  |
|
תסריט |
דלמר דייבס  |
|
עריכה |
אוון מרקס  |
|
שחקנים ראשיים |
טרוי דונהיו קלודט קולבר קרל מלדן |
|
מוזיקה |
מקס שטיינר  |
|
צילום |
הארי סטרדלינג  |
|
מדינה |
ארצות הברית  |
|
חברת הפקה |
האחים וורנר  |
|
חברה מפיצה |
האחים וורנר |
|
שיטת הפצה |
וידאו על פי דרישה  |
|
הקרנת בכורה |
4 במאי 1961 |
|
משך הקרנה |
134 דקות |
|
שפת הסרט |
אנגלית  |
|
סוגה |
סרט דרמה  |
|
מקום התרחשות |
קונטיקט  |
|
תקציב |
1,500,000‏$ |
|
הכנסות |
4,200,000‏$ |
| **דף הסרט ב־IMDb** |
|   |

**פאריש** (באנגלית: **Parrish**) הוא סרט דרמה אמריקאי משנת 1961 עם טרוי דונהיו, קרל מלדן וקלודט קולברט בתפקידים הראשיים.

התסריט מבוסס על רב המכר פאריש מאת מילדרד סאבאג' משנת 1958. דלמר דייבס כתב את התסריט, הפיק וביים את הסרט.

העלילה מתרחשת בעמק נהר קונטיקט אצל חקלאים המגדלים טבק בחממות ומאבקי השליטה ביניהם.

זו הייתה הופעתה האחרונה של קלודט קולברט בסרט קולנוע.

## תקציר העלילה

אלן מקלין (קלודט קולבר), אלמנה מבוסטון, נוסעת עם בנה פאריש (טרוי דונהיו) לחוותו של סלה פוסט (דין ג'אגר) בעמק נהר קונטיקט כדי לשמש כמלווה ומשגיחה של בתו המתבגרת אליסון (דיאן מקביין).

סלה מגדל טבק בחממות, פאריש שגדל בבוסטון ואין לו מושג בנושא מתחיל ללמוד את מקצוע גידול הטבק. הוא מתגורר בבית של משפחת פועלים ושם מתאהבת בו לוסי (קוני סטיבנס) אך היחסים ביניהם לא מחזיקים מעמד. באתו זמן מתאהבת בו אליסון אך גם בה הוא אינו מתאהב.

רוב שטחי החממות הם בבעלותו של ג'אד רייק (קרל מלדן) שבעזרת שני בניו הוא מצליח להכריח את שאר החקלאים למכור לו את שטחיהם וזאת בשיטות של איומים והצתות.

רייק מנסה להשפיע על סלה למכור לו את אדמתו. הוא מבקר אצלו ופוגש באלן. מתפתחת אהבה ביניהם ואלן מסכימה להצעתו לנישואים למרות שהיא מודעת לאופיו הקשה והבלתי מתפשר.

טרוי עובר לגור בביתו של רייק למרות התנגדותם של שני בניו, וויילי ואדגר. רק בתו של רייק, פייג', (שרון ג'וגאני) מתאהבת בו למורת רוחו של רייק.

רייק מעסיק את פאריש אבל מתייחס אליו בקשיחות ובזלזול. פאריש לא יכול לעמוד בהשפלה הזאת ובתככים שבניו של רייק מפעילים על שאר החקלאים בהוראת אביהם. הוא עוזב את המקום ומתגייס לצי ארצות הברית שם הוא משרת בצוללת.

לאחר שנתיים הוא חוזר וסלה מחכיר לו שטח לגידול טבק. פאריש נעזר בפייג' שכעת היא בוגרת בזכות עצמה. היא עוזרת לו בגיוס כוח אדם.

רייק שולח את אדגר להפריע להם ומתבונן בו מתוך הרכב. אדגר מתחיל להצית אש אך פאריש מתנפל עליו ומסלק אותו במכות נמרצות.

## קישורים חיצוניים

* "פאריש", במסד הנתונים הקולנועיים IMDb (באנגלית)
* "פאריש", באתר נטפליקס
* "פאריש", באתר AllMovie (באנגלית)
* "פאריש", באתר Rotten Tomatoes (באנגלית)
* "פאריש", באתר אידיבי
* "פאריש", במסד הנתונים הקולנועיים KinoPoisk (ברוסית)
* קדימון לסרט פאריש, באתר יוטיוב
# סרטי פרמאונט

סרטי פרמאונט
Paramount Pictures|  |
| סמלה של חברת פרמאונט הוא הר אוורסט |
|
נתונים כלליים |
|
מייסדים | אדולף צוקור, William Wadsworth Hodkinson, ג'סי לסקי  |
|
תקופת הפעילות |
8 במאי 1912 – הווה (114 שנים)  |
|
חברת אם | Paramount Skydance  |
|
חברות בנות | * George Pal Productions
* Paramount Records
* Famous Players
* Paramount Home Entertainment
* סרטי ניקלודיאון
* אולפני MTV אנטרטיינמנט
* Paramount Digital Entertainment
* פרמאונט פליירס
* פרמאונט הנפשה
* פרמאונט
* Showtime/MTV Entertainment Studios
 |
|
מדינה |
ארצות הברית  |
|
מיקום המטה |
לוס אנג'לס  |
|
ענפי תעשייה |
תעשיית הסרטים  |
|
מוצרים עיקריים |
סרט  |
|
מנכ"ל |
דייוויד אליסון |
|   |
| www.paramountpictures.com |
|   |

**סרטי פרמאונט** (באנגלית: **Paramount Pictures Corporation** ובקיצור **Paramount Pictures**) היא חברה אמריקאית להפקה והפצה של סרטי קולנוע, שמרכזה בהוליווד שבלוס אנג'לס, קליפורניה. החברה היא חלק מתאגיד פרמאונט גלובל (לשעבר ויאקום). זהו אולפן הסרטים הוותיק ביותר כיום.

## היסטוריה

סמלה של חברת פרמאונט בעבר
ב-1912 נוסדו שתי חברות הפקה – חברת "פיימוס פליירס" של אדולף צוקור וחברת "לסקי" של ג'סי לסקי.
ב-1914 החלו "פיימוס פליירס" ו"לסקי" להפיץ את סרטיהן דרך חברת **Paramount Pictures** החדשה, שהייתה חברת ההפצה הכלל-ארצית המצליחה הראשונה. ב-1916 אוחדו שלוש החברות. במהלך השנים הפיקה פרמאונט והפיצה אלפי סרטים. משנות ה-30 של המאה ה-20 עד שנות ה-50 של המאה ה-20 הפיקה החברה סרטים מצוירים קצרים.

ב-29 באוקטובר 2025 הודיעה החברה על סבב פיטורים נרחב כחלק מתהליך התייעלות רחב היקף. מנכ"ל החברה, דייוויד אליסון, שלח לעובדים מזכר שבו נמסר כי מדובר בצעדים "הנחוצים להצלחת החברה בטווח הארוך". בשלב הראשון פוטרו כ-1,000 עובדים, רובם בארצות הברית. בסך הכול מתוכננת הפחתה של כ-2,000 משרות ברחבי העולם – כ-10% מכוח העבודה של פרמאונט. הפיטורים נוגעים למחלקות הטלוויזיה, הקולנוע, הסטרימינג וההנהלה המרכזית.

### רכישות

עד סגירתה ב-2014 פעלה Paramount Digital Entertainment כחטיבה של אולפני פרמאונט. Paramount Players ו-MTV Films פעילות כיום כחטיבות של החברה.

בשנים 1942–1967 פעלה חברת Famous Studios (מאוחר יותר נקראה Paramount Cartoon Studios) כחטיבה של סרטי פרמאונט, שהתמקד בסרטי הנפשה. מסגירתה ועד 2011 יצאו מעט סרטי הנפשה של פרמאונט, אך החברה שימשה כמפיצה של סרטי דרימוורקס הנפשה בשנים 2006–2012. לקראת סיום החוזה עם דרימוורקס, ובעקבות הצלחת הסרט רנגו של פרמאונט עצמה, הוקמה בשנת 2011 Paramount Animation כחטיבה של סרטי פרמאונט הממוקדת בהפקת סרטי אנימציה.

### האולפן

אולפן פרמאונט נמצא בהוליווד החל מ-1927 והוא האולפן הגדול האחרון שעדיין שוכן בטריטוריה של הוליווד. האולפן הוא אחד מסמליה המפורסמים של הוליווד ואטרקציה תיירותית.

## קישורים חיצוניים

 מדיה וקבצים בנושא **סרטי פרמאונט** בוויקישיתוף

* אתר האינטרנט הרשמי של סרטי פרמאונט (באנגלית)

* אתר האינטרנט הרשמי של סרטי פרמאונט (באנגלית)

* סרטי פרמאונט, ברשת החברתית פייסבוק
* סרטי פרמאונט, ברשת החברתית X (טוויטר)
* סרטי פרמאונט, ברשת החברתית אינסטגרם
* סרטי פרמאונט, סרטונים בערוץ היוטיוב
* סרטי פרמאונט, במסד הנתונים הקולנועיים IMDb (באנגלית)
* מורן שריר, שינוי היסטורי ומדאיג קורה בצמרת אולפני פרמאונט, באתר הארץ, 4 באוגוסט 2025
* topic/Paramount-Pictures סרטי פרמאונט, באתר אנציקלופדיה בריטניקה (באנגלית)

## הערות שוליים